
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1160 

30 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Κεντρικής Επιτροπής Τεχνικής και Επι¬ 
στημονικής Συνεργασίας του Υπουργείου Εξωτερι¬ 
κών . 1 

Έγκριση λειτουργίας Προγράμματος Μεταπτυχιακών 
Σπουδών (Π.Μ.Σ.) στο ΤΕΙ Καβάλας σε σύμπραξη 
με το Πανεπιστήμιο του ΘΓθθηννίοΙτ της Μ. Βρετα¬ 
νίας με τίτλο «Χρηματοοικονομικά και Χρηματοοι¬ 
κονομικά Πληροφοριακά Συστήματα (Μδο ίη Ρί- 

Π3Π0Θ 3πά ΡΪΠ3ΠΟΪ3Ι ΙπίοΓπιβΙίοπ δγείθπιε». 2 

Κύρωση Συλλογικής Σύμβασης Εργασίας Πλοιάρχων 
Μεσογειακών και Τουριστικών Επιβατηγών Πλοίων 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 25698 οικ. Φ. 
108.3/10.6.2004 απόφαση του Υφυπουργού Δημό¬ 
σιας Τάξης. 4 


ΑΠΟΦΑΣΕΙ Σ 

Αριθ. Β4ΔΦ.5400.1/31/ΑΣ 549 (1) 

Συγκρότηση Κεντρικής Επιτροπής Τεχνικής και Επιστη¬ 
μονικής Συνεργασίας του Υπουργείου Εξωτερικών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 20 του Ν.Δ/τος 2473/1953 «Περί ιδρύσε- 
ως Ελληνικού Κέντρου Παραγωγικότητος και ρυθμίσεως 
θεμάτων Τεχνικής Βοήθειας». 

β. Το Π .Δ. 159/17.6.2002 περί «Μεταφοράς αρμοδιοτή¬ 
των, υπηρεσιών και προσωπικού του Υπουργείου Οικονο¬ 
μίας και Οικονομικών στο Υπουργείο Εξωτερικών και σύ¬ 
σταση Γενικής Γραμματείας Διεθνών Οικονομικών Σχέσεων 
και Αναπτυξιακής Συνεργασίας στο Υπουργείο Εξωτερι¬ 
κών». 

γ. Την αριθ. Π23ΥΦΥΠ-7287/ΑΣ 3393/2004 κοινή από¬ 
φαση του Πρωθυπουργού και του Υπουργού Εξωτερικών 
περί «Καθορισμού αρμοδιοτήτων του Υφυπουργού Εξω¬ 
τερικών Ευριπίδη Στυλιανίδη». 


δ. Τη διάταξητου εδαφίου α'της παραγράφου 2του άρ¬ 
θρου 29 του Ν.1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 « Ρύθμιση των Επιμελη¬ 
τηρίων (Α' 154/1992) και αντικαταστάθηκε με τη διάταξη 
του εδαφίου α της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητος των κρατικών δαπανών και άλλες διατάξεις» (Α' 
38/1997) και το γεγονός ότι από τις διατάξεις του παρό¬ 
ντος Προεδρικού Διατάγματος δεν προκαλείται δαπάνη 
σε βάρος του κρατικού προϋπολογισμού, 
ε. Την πρόταση της Β4 Δ/νσης, αποφασίζουμε: 

1. Ορίζουμε Πρόεδρο και Μέλη της Κεντρικής Επιτρο¬ 
πής Τεχνικής και Επιστημονικής συνεργασίας του Υπουρ¬ 
γείου Εξωτερικών ως εξής: 

α. Ιωάννη θωμόγλου, ΠΥΑ', Δ/ντή της Β4 Δ/νσης Διε¬ 
θνών Οικονομικών Οργανισμών και Νομισματικών Υποθέ¬ 
σεων, ως Πρόεδρο. 

β. ΧρήστοΔημητρόπουλο, Εμπειρογνώμονα Πρεσβευτή 
Σύμβουλο Α'. Της Β4 Δ/νσης και Εθνικό Εκπρόσωπο του 
Επιστημονικού Προγράμματος Υποτροφιών του ΝΑΤΟ, 
ως μέλος. 

γ. Γεώργιο Δουκίδη, Καθηγητή Πανεπιστημίου Πειραι¬ 
ώς, ως μέλος. 

δ. Κωνσταντίνο Αρβανιτόπουλο, Αναπληρωτή Καθηγη¬ 
τή Παντείου Πανεπιστημίου, ως μέλος. 

ε. Μιράντα Σταυρινού-Παξιμαδοπούλου, Αναπληρώ- 
τρια Καθηγήτρια Παντείου Πανεπιστημίου, ως μέλος. 

στ. Χουλιάρα Αστέρη, Επίκουρο Καθηγητή Χαροκοπεί- 
ου Πανεπιστημίου, ως μέλος. 

ζ. Συρίγο Αγγελο, Λέκτορα Παντείου Πανεπιστημίου, ως 
μέλος. 

2. Εισηγητή χωρίς ψήφο και Γραμματέα της Επιτροπής 
ορίζουμε τη Θηρεσία Λουβερδή - Βλάχου, μόνιμη υπάλ¬ 
ληλο του Υπ. Οικονομίας και Οικονομικών παράλληλα 
ασχολούμενη στη Β4 Δ/νση, με το πρόγραμμα υποτρο¬ 
φιών ΝΑΤΟ. 

3. Έργο της Επιτροπής είναι: 

α. Η γνωμοδότηση και διαχείριση του Επιστημονικού 
Προγράμματος Υποτροφιών ΝΑΤΟ. 

β. Ο προσδιορισμός των δαπανών για τις παρεχόμενες 
υποτροφίες και λοιπών εξόδων. 

γ. Ο καθορισμός των κανόνων των γενικών όρων παρο¬ 
χής υποτροφιών καθώς και των γνωστικών αντικειμένων. 

δ. Η αξιολόγηση και επιλογή των υποτρόφων από Ελλά¬ 
δα και τις χώρες εταίρους του ΝΑΤΟ. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2004 

Ο ΥΦΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθ. 69913/Ε5 (2) 

Έγκριση λειτουργίας Προγράμματος Μεταπτυχιακών 
Σπουδών (Π.Μ.Σ.) στοΤΕΙ Καβάλας σε σύμπραξη μετο 
Πανεπιστήμιο του ΘΓθθπννίοΙι της Μ. Βρετανίας με τίτ¬ 
λο «Χρηματοοικονομικά και Χρηματοοικονομικά Πλη¬ 
ροφοριακά Συστήματα (Μδσ ίπ Ρίπαποθ επά ΡίπεποίεΙ 
ΙπίοΓπιεΙίοπ ΒγεΙεπιε)». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1 και 5 παρ. 12 και 13 του 
Ν. 2916/2001 (Α' 114) «Διάρθρωση της ανώτατης εκπαί¬ 
δευσης και ρύθμιση θεμάτωντου τεχνολογικού τομέα αυ¬ 
τής». 

2. Τις διατάξεις των άρθρων 10 έως 12 του Ν. 2083/1992 

(Α' 159) «Εκσυγχρονισμός της Ανώτατης Εκπαίδευσης» 
και του άρθρου 16παρ. 2του Ν. 2327/1995 (Α' 156) «Εθνι¬ 
κό Συμβούλιο Παιδείας.και άλλες διατάξεις». 

3. Τις διατάξεις του εδ. 2του άρθρου 7του Ν. 2909/2001 
(Α' 90). 

4. Τις διατάξεις του άρθρου 29Α' του Ν.1558/1985 (Α' 
137) «Κυβέρνηση και Κυβερνητικά Όργανα» όπως αυτό 
προστέθηκε με το άρθρο 27 του Ν. 2081/1992 (Α' 154) 
«Ρύθμιση του θεσμού των επιμελητηρίων... και άλλες δια¬ 
τάξεις» και αντικαταστάθηκε με την παράγραφο 2α του 
άρθρου 1 του Ν. 2469/1997 (Α' 38) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάροςτου Κρατικού Προ¬ 
ϋπολογισμού. Το κόστοςτου προγράμματος θα καλυφθεί 
από τους πόρους του Ειδικού Λογαριασμού Έρευνας και 
Κονδυλίωντου ΤΕΙ Καβάλας. 

6. Την αριθ. 60671/Ε5/12.6.2002 (Β' 771) υπουργική 
απόφαση «Σύμπραξη των Τμημάτων των ΤΕΙ στη λειτουρ¬ 
γία Προγραμμάτων Μεταπτυχιακών Σπουδών (Π.Μ.Σ.), 
την ευθύνη οργάνωσης και εκτέλεσης των οποίων έχουν 
ομοταγή Πανεπιστήμια του εξωτερικού αναγνωρισμένα 
από το ΔΙΚΑΤΣΑ». 

7. Την αριθ. ΣΤ5/37876/26.4.2004 (Β' 608) απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων: «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των». 

8. Το γεγονός ότι το Πανεπιστήμιο του Θγθθπ\λ/ΙοΙί έχει 
αναγνωριστεί από το ΔΙΚΑΤΣΑ ως ομοταγές προς τα Ελ¬ 
ληνικά Πανεπιστήμια (κατάλογοςτου ΔΙΚΑΤΣΑ μετά ανα¬ 
γνωρισμένα Ανώτατα Εκπαιδευτικά Ιδρύματα της αλλο¬ 
δαπής). 


9. Την αριθ. 17/16.3.2004 απόφαση της Γενικής Συνέ¬ 
λευσης του Τμήματος Διοίκησης Επιχειρήσεων του ΤΕΙ 
Καβάλας με τη συνημμένη εισήγησή του. 

10. Την αριθ. 13/26.3.2004 απόφαση του Συμβουλίου 
του ΤΕΙ Καβάλας. 

11. Την από 15.6.2001 έγγραφη συμφωνία μεταξύ του 
ΤΕΙ Καβάλας και του Πανεπιστημίου του Θγθθπ\λ/ΙοΙι της 
Μ. Βρετανίας, ααποφασίζουμε: 

Εγκρίνουμε τη λειτουργία Προγράμματος Μεταπτυχια¬ 
κών Σπουδών (Π.Μ.Σ.) με τίτλο «Χρηματοοικονομικά και 
Χρηματοοικονομικά Πληροφοριακά Συστήματα (Μδσ ίπ 
Ρίπαποθ από ΡίπεποίαΙ ΙηΐοΓΓΠθΙίοη δγ5ΐθΓηε)»του Τμήμα¬ 
τος Διοίκησης Επιχειρήσεων του ΤΕΙ Καβάλας σε σύ¬ 
μπραξη μετο Πανεπιστήμιο του ΘΓθθπννίοΙι της Μ. Βρετα¬ 
νίας, σύμφωνα μετά εξής: 

Άρθρο 1 

Γενικές διατάξεις 

Το Π.Μ.Σ. θα λειτουργήσει σύμφωνα με τις διατάξεις 
της απόφασης αυτής σε συνδυασμό με τις διατάξεις των 
παρ. 12γ και 13του άρθρου 5του Ν. 2916/2001 καθώς και 
τις διατάξεις της αριθ. 60671/Ε5/12.6.2002 (Β' 771) 
υπουργικής απόφασης και της από 15.6.2001 έγγραφης 
συμφωνίας μεταξύ του ΤΕΙ Καβάλας και του Πανεπιστη¬ 
μίου ΟΓθθηννίοίι της Μ. Βρετανίας. Την ευθύνη της οργά¬ 
νωσης και εκτέλεσης του Π.Μ.Σ. έχειτο Πανεπιστήμιο του 
ΘΓθθπννίοΙιτης Μ. Βρετανίας. 

Άρθρο 2 

Αντικείμενο-σκοπός 

Το Π.Μ.Σ. «Χρηματοοικονομικά και Χρηματοοικονομικά 
Πληροφοριακά Συστήματα (Μδσ ίπ Ρίπεποθ 3πά Ρίπ3ποϊ3ΐ 
ΙηίοΓΓηθίίοη δγείθπιε)» δίνει τη δυνατότητα σε πτυχιού- 
χους Ανώτατης Εκπαίδευσης να αποκτήσουν και να συν¬ 
δυάσουν εξειδικευμένες γνώσεις στους τομείς της Πλη¬ 
ροφορικής, των Χρηματοοικονομικών και της Λογιστικής. 
Με το πρόγραμμα αυτό οι πτυχιούχοι θα αποκτήσουν 
ισχυρό επιστημονικό υπόβαθρο, νέες γνώσεις, εμπειρία 
και δεξιότητες για την υιοθέτηση βέλτιστων λύσεων στον 
Τομέα των Χρηματοοικονομικών και της Πληροφορικής 
και για επιτυχή σταδιοδρομία στον ιδιωτικό, δημόσιο και 
ακαδημαϊκό τομέα στο αντικείμενο αυτό. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

Μεταπτυχιακό Δίπλωμα Ειδίκευσης (Μ.Δ.Ε.) με τίτλο 
«Χρηματοοικονομικά και Χρηματοοικονομικά Πληροφο¬ 
ριακά Συστήματα (Μδο ίπ Ρίπαποθ 3πά ΡίηθποίαΙ ΙηίοΓ- 
πίθΐίοη δγεΙθΓηε)» εφόσον ο μεταπτυχιακός φοιτητής έχει 
επιτυχή εξέταση στα προβλεπόμενα από το οικείο πρό¬ 
γραμμα μαθήματα σε συνδυασμό με τη συμμετοχή του 
στο σύνολο των εκπαιδευτικών και ερευνητικών δραστη¬ 
ριοτήτων κατά τα ειδικότερα οριζόμενα στο πρόγραμμα 
και στον κανονισμό Σπουδών του Πανεπιστημίου του 
ΘΓθθπννίοΙι και στην από 15.6.2001 έγγραφη συμφωνία 
των δύο Ιδρυμάτων. 

Οι τίτλοι Σπουδών του εν λόγω Π.Μ.Σ. που απονέμονται 
από το Πανεπιστήμιο του ΘΓθθπννίοΙι αναγνωρίζονται και 
ισοτιμώνται από το αρμόδιο όργανο με τους ίδιους όρους 
καιτις ίδιες προϋποθέσεις, όπως οιτίτλοιτου αντίστοιχου 
προγράμματος του Πανεπιστημίου του ΘΓθθπννίοΙι που 
πραγματοποιείται εξ ολοκλήρου στην έδρα του Πανεπι¬ 
στημίου χωρίς τη σύμπραξη του Τ.Ε.Ι. 

Άρθρο 4 

Κατηγορίες Υποψηφίων 

Στο Π.Μ.Σ. γίνονται δεκτοί κυρίως ΠτυχιούχοιΧρηματο¬ 
οικονομικών και Οικονομικών Σπουδών, Τμημάτων Διοί¬ 
κησης Επιχειρήσεων, Λογιστικής και Πληροφορικής Ανώ¬ 
τατης Εκπαίδευσης Ιδρυμάτων της ημεδαπής ή ομοτα- 
γών Ιδρυμάτων της αλλοδαπής, αφού προσκομίσουν 
ισοτιμία του τίτλου τους από το αρμόδιο όργανο. 

Οι συμμετέχοντες πρέπει να γνωρίζουν αποδεδειγμένα 
την αγγλική γλώσσα. 

Ο αριθμός εισακτέων ορίζεται κατά ανώτατο όριο σε 
τριάντα πέντε (35) φοιτητές. 

Η επιλογή των εισακτέων γίνεται σύμφωνα με τα κριτή¬ 
ρια του Πανεπιστημίου του ΟΓθθηννίοίι. 

Άρθρο 5 

Χρονική Διάρκεια 

Η χρονική διάρκεια του Π.Μ.Σ. ορίζεται σε δύο (2) διδα¬ 
κτικά εξάμηνα και την εκπόνηση μεταπτυχιακής εργα¬ 
σίας. Δίδεται η δυνατότητα σε φοιτητές να παρακολου¬ 
θούντο ίδιο Π.Μ.Σ. με χρόνο ολοκλήρωσης τα δύο έτη και 
την εκπόνηση μεταπτυχιακής εργασίας. 

Άρθρο 6 

Πρόγραμμα Σπουδών 

Το Πρόγραμμα Σπουδών είναι ακριβώς το ίδιο με αυτό 
του Πανεπιστημίου του ΟΓθθηννίοίι της Μ. Βρετανίας. Τα 
θέματα των εξετάσεων και οι ώρες διεξαγωγής τους είναι 
κοινές ενώ η πρόοδος των φοιτητών ελέγχεται από κοινού 
σε τακτικά συμβούλια που προγραμματίζονται κάθε πε¬ 
ρίοδο στην έδρα του ενός εκ των δύο Ιδρυμάτων. 

Η παρακολούθηση των μαθημάτων είναι υποχρεωτική 
και η διδασκαλία γίνεται στην Αγγλική γλώσσα. Οι φοιτη¬ 
τές μπορούν να ακολουθήσουν δύο διαφορετικές κατευ¬ 
θύνσεις, των Χρηματοοικονομικών ή της Πληροφορικής. 
Το Πρόγραμμα έχει ως εξής: 

ΥΠΟΧΡΕΩΤΙΚΑ ΜΑΘΗΜΑΤΑ Α' ΕΞΑΜΗΝΟΥ 

ΚΑΤΕΥΘΥΝΣΗ: ΧΡΗΜΑΤΟΟΙΚΟΝΟΜΙΚΩΝ (ΡΙΝΑΝΟΕ 
ΒΑδΕϋ) 

ΜΑΘΗΜΑΤΑ 

1. Χρηματοοικονομική Διοίκηση (ΡίηαηοίαΙ Μαπαρο- 
πίΘπΐ) 

2. Ερευνητική Μεθοδολογία (Βθ5θ3Γθίι Μθίίιοάε) 

3. Διοικητική Λογιστική (Μθηθρθπίθηί ΑοοουηΙίηρ) 

4. Χρηματοοικονομική Λογιστική (ΡίηθηοίαΙ Αοοουπΐίπρ) 

5. Θεμελιώδεις αρχές ερευνητικής αριστείας (Ρουπ- 
03ΪΪΟΠ5 Οί 3θίΐθΐ3Γ5ίΐίρ) 

ΚΑΤΕΥΘΥΝΣΗ: ΠΛΗΡΟΦΟΡΙΚΗΣ (ΙΤΒΑΒΕϋ) 

ΜΑΘΗΜΑΤΑ 

1. Χρηματοοικονομική Διοίκηση (ΡίηαηοίαΙ Μβηβρθ- 
πίΘηΐ) 

2. Ερευνητική Μεθοδολογία (Ρίθ5θ3Γθίι Μθίίιοάε) 

3. Προγράμματα Χρηματοοικονομικών Εφαρμογών (Ρί- 
Π3Π0Ϊ3! ΑρρΙίθ3ΐίθΠ 3θίΐ\Λ/3Γθ) 

4. Εφαρμογές Βάσεων Δεδομένων (03ΐ3035θ ΑρρΙί- 

ΟθΙίΟΠδ) 

5. Θεμελιώδεις αρχές ερευνητικής αριστείας (Ρουπ- 
03ΪΪΟΠ5 Οί 3θίΐθΐ3Γ5ίΐίρ) 

ΕΠΙΛΟΓΗΣ ΜΑΘΗΜΑΤΑ Β' ΕΞΑΜΗΝΟΥ 

Στο ΒΈξάμηνο οι φοιτητές πρέπει να επιλέξουν δύο μα¬ 
θήματα από την κατεύθυνση Χρηματοοικονομικών και 
δύο από την κατεύθυνση Πληροφορικής από τα εξής: 

ΚΑΤΕΥΘΥΝΣΗ: ΧΡΗΜΑΤΟΟΙΚΟΝΟΜΙΚΩΝ (ΡΙΝΑΝΟΕ 
ΒΑΒΕϋ) 


1 . Σύγχρονα Θέματα Διοικητικής Λογιστικής (ΟοπΙθπι- 
ροΓ3Γγ Ιεευθε ίπ ΜβπΒρθπίθπΐ ΑοοουπΙίηρ) 

2. Μοντελοποίηση Χρηματοοικονομικών με τη χρήση 
Η/Υ (ΟοπιρυίθΓ Ρίπ3Ποί3ΐ ΜοάθΙΙίηο)) 

3. Διεθνείς Αγορές Χρήματος (ΙηΙθΓΠΒίίοηβΙ ΟαρίίαΙ Μβγ- 
ΚθΙδ) 

4. Διεθνή Χρηματοοικονομικά και Λογιστικά Πρότυπα 
(ΙηΙθΓΠ3ΐίοη3ΐ Ριπβιίοθ 3πό ΑοοουπΙίηρ) 

5. Διαχείριση Κινδύνων (ΡϋεΙ< Μβπαρθπίθπί) 

6. Διαχείριση Χαρτοφυλακίου (ΡοΓίίοΙίο ΜβπβρθπίθπΙ) 

7. Διοίκηση Τραπεζών (ΒβπΚ ΜΒηαρθπίθηΙ) 

ΚΑΤΕΥΘΥΝΣΗ: ΠΛΗΡΟΦΟΡΙΚΗΣ (ΙΤ ΒΑ5Εϋ) 

1. Εφαρμογές Έμπειρων Συστημάτων στα Χρηματοοι¬ 
κονομικά και στις Επιχειρήσεις (ΑρρΙίοθίίοηε οί Εχρθά 
5γδΙθπΐδ ίη ΒυείηΘδδ 3ηό ΡΙπβποθ) 

2. Κατανεμημένα Πληροφοριακά Συστήματα (ϋίε- 
Ιπόυίθά ΙηΐθΓΓΠ3ΐίοη 3γδίθπηδ) 

3. Διαχείριση Εφαρμογής Πληροφοριακών Συστημά¬ 
των (Μ3Π39ίπ9 3γδίθπΐδ ΙπιρΙθπΐθπΐ3ΐίοη) 

Άρθρο 7 
Προσωπικό 

Τα δύο Ιδρύματα θα διαθέσουν από κοινού το ανάλογο και 
κατάλληλων ακαδημαϊκών και επιστημονικών προσόντων 
εκπαιδευτικό προσωπικό για τη διενέργεια τόσο των θεω¬ 
ρητικών μαθημάτων όσο και των φροντιστηριακών ασκήσε¬ 
ων σύ μφωνα με την έγγραφη συ μφωνία αλλά και με τις δια¬ 
τάξεις των παρ. 2 και 3 της με αριθ. 60671/Ε5/12.6.2002 
υπουργικής απόφασης (Β' 771). 

Στο Πρόγραμμα μπορούν να διδάξουν επίσης και μέλη 
Ε.Π. καιΔ.Ε.Π. και άλλων Τμημάτων του ΤΕΙ Καβάλας και 
άλλων ΤΕΙ (με τις ίδιες προϋποθέσεις) και Πανεπιστημίων 
της ημεδαπής και της αλλοδαπής σύμφωνα με την έγ¬ 
γραφη συμφωνία των Ιδρυμάτων και την παραπάνω ανα- 
φερόμενη Υπουργική Απόφαση. 

Μέλη Ειδικού Τεχνικού Προσωπικού και λοιπού εργα¬ 
στηριακού προσωπικού του οικείου ΤΕΙ εφ’ όσον αυτά 
διαθέτουν την απαραίτητη γνώση και εμπειρία και ύστερα 
από απόφαση του Συμβουλίου του συμπράττοντος Τμή¬ 
ματος του ΤΕΙ επικουρούν στην εκτέλεση εργαστηριακών 
και λοιπών συναφών εργασιών του Π. Μ .Σ. 

Επιστημονική Επιτροπή οριζόμενη από το Συμβούλιο 
του Τ.Ε.Ι. Καβάλας θα παρακολουθεί και επικουρεί στην 
εκτέλεση του Προγράμματος σε συνεργασία με το Πανε¬ 
πιστήμιο του ΟΓθθηννίοίι. 

Το Τμήμα Διοίκησης Επιχειρήσεων του Τ.Ε.Ι. Καβάλας 
έχει τη διοικητική υποστήριξη του Προγράμματος. 

Άρθρο 8 

Υλικοτεχνική Υποδομή 

Το ΤΕΙ Καβάλας θα διαθέσει τις αναγκαίες κτιριακές 
εγκαταστάσεις, τον κατάλληλο εργαστηριακό και ειδικό 
εξοπλισμό καθώς και τις βιβλιοθήκες του Ιδρύματος. 

Το Πανεπιστήμιο του ΟΓθθηννίοίι θα παράσχει διδακτικό 
υλικό και πρόσβαση στις ηλεκτρονικές βιβλιοθήκες του 
Ιδρύματος. 

Άρθρο 9 

Κόστος Λειτουργίας 

Το κόστος λειτουργίας του Π.Μ.Σ. θα καλυφθεί από τον 
Ειδικό Λογαριασμό Έρευνας και Κονδυλίων του Τ. Ε. I. Κα¬ 
βάλας και ειδικότερα από πόρους που θα προέρχονται 
κυρίως από δίδακτρα των φοιτητών βάσει της συμφωνίας 

των δύο Ιδρυμάτων. Επίσης, οι πόροι θα προκύψουν και 
από την από κοινού μεταξύ των δύο Ιδρυμάτων εκτέλεση 
ερευνητικών προγραμμάτων, την ανάπτυξη, παραγωγή 
και αξιοποίηση εκπαιδευτικού υλικού στο πλαίσιο του 
ανωτέρω Προγράμματος Μεταπτυχιακών Σπουδών. 

Άρθρο 10 

Για ό,τι δεν ορίζεται σαφώς στα προηγούμενα άρθρα 
ισχύει η από 15.6.2001 έγγραφη συμφωνία των δύο Ιδρυ¬ 
μάτων καθώς και οι Κανονισμοί σπουδών των ιδίων Ιδρυ¬ 
μάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2004 

Ο ΥΦΥΠΟΥΡΓΟΣ 

Σ. ΤΑΛΙΑΔΟΥΡΟΣ 
-♦- 

Αριθ. 3525.11/01/2004 (3) 

Κύρωση Συλλογικής Σύμβασης Εργασίας Πλοιάρχων 
Μεσογειακών και Τουριστικών Επιβατηγών Πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
Α.Ν. 3276/1944 «Περί Συλλογικών Συμβάσεων εν τη ναυ¬ 
τική εργασία» όπως έχει τροποποιηθεί και ισχύει σήμερα. 

2. Το αριθμ. 223-76/2.7.2004 κοινό έγγραφο της Ένω¬ 
σης Εφοπλιστών Επιβατηγών Πλοίων και της Πανελλή¬ 
νιας Ένωσης Πλοιάρχων Εμπορικού Ναυτικού πάσηςτά- 
ξεως, με το οποίο υποβλήθηκε για κύρωση η από 1.7.2004 
Συλλογική Σύμβαση Εργασίας Πλοιάρχων Μεσογειακών 
και Τουριστικών Επιβατηγών Πλοίων. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πλοιάρχων Μεσογειακών και Τουριστικών Επιβατηγών 
Πλοίων, το κείμενο της οποίας υπογράφηκε την 1.7.2004 
από τους νόμιμους εκπροσώπους: α) της Ένωσης Εφο¬ 
πλιστών Επιβατηγών Πλοίων και 

β) της Πανελλήνιας Ένωσης Πλοιάρχων Εμπορικού 
Ναυτικού πάσηςτάξεως, 

εκτός από το άρθρο 15 αυτής (δικαίωμα επιλογής Πλοι¬ 
άρχου), το οποίο αντίκειται στην κείμενη νομοθεσία. 

2. Η ισχύςτης Συλλογικής Σύμβασης η οποία κυρώνεται 
με την απόφαση αυτή αρχίζει την 1.1.2004 και λήγει την 
31.12.2004. 

3. Η παρούσα με το κείμενο της κυρούμενης Συλλογι¬ 
κής Σύμβασης να δημοσιευθούν στην Εφημερίδα της Κυ¬ 
βερνήσεως. 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 1.7.2004 οι υπογεγραμμένοι 
εφ’ ενός Περικλής Παναγόπουλος Πρόεδρος και Μάρκος 
Φόρος Γενικός Γραμματέας της ενταύθα εδρευούσης 
Επαγγελματικής Οργάνωσης «Ένωση Εφοπλιστών Επι¬ 
βατηγών πλοίων» ειδικώς εξουσιοδοτημένοι προς τούτο 
και αφ’ ετέρου ο Ευάγγελος Κούζιλος εκπροσωπών νομί- 
μως εν προκειμένω την εν Πειραιεί εδρεύουσα αναγνωρι¬ 


σμένη Επαγγελματική οργάνωση «Πανελλήνιος Ένωση 
Πλοιάρχων Ε.Ν. Πάσης Τάξεως» και ειδικώς εξουσιοδο¬ 
τημένος προς τούτο, συνελθόντες σήμερον είς Πειραιά 
για να ορίσουμε το μισθό τις ειδικές αμοιβές και λοιπούς 
όρους εργασίας των Πλοιάρχων των Μεσογειακών Επι¬ 
βατηγών Τουριστικών Πλοίων, απεφασίσαμεν κοινή αμ- 
φοτέρων συμφωνία τα επόμενα. 

Άρθρο 1 

1. Η παρούσα Συλλογική Σύμβαση ισχύει επί των: 

α. Επιβατηγών Μεσογειακών Πλοίωντα οποία εκτελούν 
πλόες στον Μεσογειακό χώρο, περιλαμβανομένου εις 
τούτον και του Ευξείνου Πόντου και μη δρομολογημένων 
κατάτας περί ακτοπλοϊκών συγκοινωνιών διατάξεις και 

β. Επιβατηγών Τουριστικών Πλοίων τα οποία εκτελούν 
τουριστικούς πλόες εντός και εκτός του Μεσογειακού χώ¬ 
ρου 

2. Το μισθολόγιο καθώς και οιπάσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε ευρώ. 

3. Οιπάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρήσε- 
ως δι’ αντίστοιχων βεβαιώσεων εκχωρήσεως του ισόπο¬ 
σου συναλλάγματος, διατηρουμένων εκ παραλλήλου 
όλων των υπέρ των Πλοιάρχων εκ μέρους της πολιτείας 
υφισταμένων μέχρι σήμερον συναλλαγματικών διευκο¬ 
λύνσεων. 

Άρθρο 2 

Μισθός Ενέργειας 

1. α) Ο μηνιαίος μισθός ενεργείας του Πλοιάρχου Επι¬ 
βατηγών Μεσογειακών και Τουριστικών Πλοίων που προ- 
βλέπεται από την προηγούμενη Συλλογική Σύμβαση 2003 
αυξάνεται από 1.1.2004 έως 31.12.2004 κατά ποσοστό 
4,5% καθοριζόμενος στο ποσό των δύο χιλιάδων διακο- 
σίων πενήντα ενός ευρώ και ενενήντα λεπτών (2.251,90). 

β. Ο Ύπαρχος, κάτοχος διπλώματος Α' τάξεως, που 
υπηρετεί στην κατηγορία των εν λόγω πλοίων λαμβάνει 
μηνιαίο επίδομα από 1.1.2004 έως 31.12.2004 το ποσό 
των εκατόν δέκα ευρώ και εικοσιπέντε λεπτά (110,25) 
πλέοντου επιδόματος Υπάρχου του αναφερομένου εις το 
άρθρο 5 παρ.2 της Γ ενικής Συλλογικής Συμβάσεως Του¬ 
ριστικών Μεσογειακών Πλοίων, που υπεγράφη μεταξύ 
της Ενώσεως Εφοπλιστών Επιβατηγών Πλοίων και της 
ΠΝΟ. 

γ. Οι συνολικές αποδοχές του Πλοιάρχου σε καμία πε¬ 
ρίπτωση δεν μπορεί να είναι κατώτερες από τις συνολικές 
αποδοχές των λοιπών μελών του πληρώματος που προ- 
βλέπονται από την παρούσα Συλλογική Σύμβαση και τη 
Γενική Συλλογική Σύμβαση που υπεγράφη μεταξύ της 
Ε.Ε.Ε.Π. και της Π.Ν.Ο. αλλ’ ανώτερες τούτων τουλάχι¬ 
στον κατά τριών ευρώ και έξη λεπτά (3,06) μηνιαίως της 
διαφοράς αυτής λογιζομένης ως ειδικού επιδόματος. 

δ. Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι Κυρια¬ 
κές καταβάλλεται στον Πλοίαρχο ιδιαίτερη αμοιβή υπό 
τύπον επιδόματος, ανερχόμενη σε ποσοστό 22% επί του 
μισθού ενεργείας του άρθρου 2 παρ. 1 α της παρούσης. 

β. Στον Πλοίαρχο καταβάλλεται δι’ έκαστον διανυόμε- 

νον εν πλω και εν λιμένι Σάββατον ένα πλήρες ημερομί¬ 
σθιον ίσον προς το 1/22 του μηνιαίου μισθού ενεργείας 
του άρθρου 2 παραγρ. 1 α της παρούσης. 

γ. Στον Πλοίαρχο καταβάλλεται ένα πλήρες ημερομί¬ 
σθιο δι’ εκάστη αργία διανυομένην εν πλώ ή εν λιμένι ίσον 
προς το 1/22 του μηνιαίου μισθού ενεργείας του άρθρου 
2παραγρ. Ια της παρούσης. 

δ. Στον Πλοίαρχο παρέχεται σαν επίδομα παραστάσε- 
ως από 1.1.2004 έως 31.12.2004 το ποσό των διακοσίων 
είκοσι ευρώ και εβδομήντα λεπτών (220,70). 

ε. Οι ημέρες αργιών εν πλώ και εν λιμένι που ορίζονται 
από την Γ ενική Συλλογική Σύμβαση εργασίας μεταξύ της 
ΠΝΟ και της Ενώσεως Εφοπλιστών Επιβατηγών Πλοίων 
ισχύουν και για τους Πλοιάρχους. 

Άρθρο 4 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού υπό τη προϋπόθεση ότι 
ο χαρακτηρισμός αυτός δεν θα έχει ουδεμία οικονομική 
επιβάρυνση για την εργοδοσία, πλην μηνιαίου επιδόμα¬ 
τος από 1.1.2004 έως 31.12.2004το ποσόντων ένδεκα ευ¬ 
ρώ και ενενήντα πέντε λεπτών (11,95) χορηγουμένων 
στον Πλοίαρχο. 

Άρθρο 5 

α. Σε περίπτωση ναυαγίου, ασχέτως των άλλων αποζη- 
μιώσεωντων οποίων δικαιούται συμφώνως προς τους κεί¬ 
μενους νόμους, παρέχεται στον Πλοίαρχο και ειδική απο¬ 
ζημίωση καθοριζόμενη από 1.1.2004 έως 31.12.2004 στο 
ποσόν των οκτακόσιων είκοσι τεσσάρων ευρώ και δεκα¬ 
τριών λεπτών (824,13). 

β. Στον Πλοίαρχο παρέχονται επίσης έξοδα λιμένος για 
όσες ημέρεςτο πλοίο παραμένει στο λιμάνι, προς κάλυψη 
δαπανών που αφορούν το πλοίο, καθώς και τα μικροέξο- 
δα τα σχετικά με την εξυπηρέτηση του πλοίου επί αποδό- 
σει λογαριασμού. 

γ. Στον Πλοίαρχο Ε/Γ-Ο/Γ (εφ’ όσον το πλοίο μεταφέρει 
οχήματα), καταβάλλεται μηνιαίως (ως επίδομα) από 
1.1.2004 έως 31.12.2004 το ποσόν των εκατόν δέκα ευρώ 
και είκοσι δύο λεπτών (110,22). 

Άρθρο 6 

α. Ο μισθός ασθένειας ορίζεται σε κάθε περίπτωση ίσος 
με τον κατά το άρθρο 2 παραγρ. 1 α της παρούσης μισθό 
ενεργείας, σε περίπτωση δε νοσηλείας εκτός νοσοκομεί¬ 
ου ή κλινικής καταβάλλεται και το αντίτιμο τροφής. 

β. Στον Πλοίαρχο ο οποίος υφίσταται χειρουργική επέμ¬ 
βαση ή τραυματισμό στο πλοίο και δεν καθίσταται ανίκα¬ 
νος προς εργασία και του οποίου η θεραπεία δεν παρα- 
τείνεται πέραν των τεσσάρων μηνών καταβάλλεται ολό¬ 
κληρος ο μισθός ενεργείας του άρθρου 2 παρ.ΐα της 
παρούσης. 

γ. Ο μεταβαίνων να συναντήσει το πλοίο προς ανάληψη 
της διοικήσεώς του ως Πλοίαρχος, εάν υποστεί ατύχημα 
τυγχάνει της αυτής προστασίας της οποίας τυγχάνει και 
εν τη υπηρεσία του πλοίου. 

δ. Ο Πλοίαρχος δικαιούται νοσηλείας στη Α' Θέση νο¬ 
σοκομείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο 
μια χειμερινή και δύο θερινές στολές. Οι στολές αυτές θα 


ανήκουν κατά κυριότητα στον Πλοίαρχο μετά τη λήξη της 
τουριστικής περιόδου. 

Άρθρο 8 

Μισθός παροπλισμού 

Σε περίπτωση παροπλισμού του πλοίου, ο μηνιαίος μι¬ 
σθός του Πλοιάρχου από της ημέρας του παροπλισμού 
και μέχρι συμπληρώσεως εννεαμήνου κατ’ ανώτατον 
όριον χρονικού διαστήματος εντός του αυτού ημερολο¬ 
γιακού έτους ορίζεται είς 80% επί του μισθού ενεργείας 
του άρθρου 2 παραγρ. 1 α της παρούσης. 

Σε περίπτωση που συμφωνηθεί μεταξύ ΠΝΟ και ΕΕΕΠ 
κάτι το καλύτερο σχετικώς με την υποχρέωση εννεαμή¬ 
νου επανδρώσεως του πλοίου, τούτο θα ισχύει και για τον 
Πλοίαρχο. 

Άρθρο 9 
Αντίτιμο Τ ροφής 

Το ημερήσιο αντίτιμον τροφής του Πλοιάρχου και εις 
όσας περιπτώσεις δικαιούται τούτο καθορίζεται από 
1.1.2004 έως 31.12.2004 στο ποσό των οκτώ ευρώ και 
εβδομήντα λεπτά (8,70). 

Άρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιού¬ 
ται αποζημιώσεως θα καταβάλλεται τοιαύτη και στον 
Πλοίαρχο. 

Άρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές τεσσαράκοντα πέντε (45) ημερών, 
καταργήθηκαν από 1.1.1982, ενσωματωθέντα στην κανο¬ 
νική άδεια, η οποία ούτω αυξάνεται είς ενενήντα έξι (96) 
ημέρας ετησίως και υπολογίζεται κατά τα ειδικότερον κα¬ 
θοριζόμενα στο άρθρο 8 της μεταξύ ΠΝΟ και Ενώσεως 
Εφοπλιστών Επιβατηγών Πλοίων Συλλογικής Συμβάσε- 
ως. 

Άρθρο 12 
Άδεια 

1.0 Πλοίαρχος δικαιούται πέραντων μέχρι σήμερον χο¬ 
ρηγουμένων (50) πενήντα ημερών ετήσιας άδειας και ετέ¬ 
ρων (46) σαράντα έξι ημερών προς τις οποίες συμψηφί- 
σθηκαν από 1.1.1982 και εφεξής τα υπό του άρθρου 11 
της από 1.1.1982 Σ.Σ. προβλεπόμενα δώρα Χριστουγέν¬ 
νων και Πάσχα της ετήσιας αδείας ανερχομένης ούτω εις 
(96) ενενήντα έξι ημέρας, υπολογιζομένης εις (8) οκτώ 
ημέρας διά κάθε μήνα υπηρεσίας, δια δε τις τυχόν ολιγό- 
τερες του μηνάς ημέρες το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαι¬ 
ούται του αναλογούντος σ’ αυτές μισθού ενεργείας του 
άρθρου 2 παραγρ. 1 α της παρούσης, προσαυξημένου με 
το εξ 22% επίδομα Κυριακών και το αντίτιμον τροφής είς 
πάσαν περίπτωσιν ως καιταειδικάεπιδόματατου άρθρου 
3 της παρούσης Συλλογικής Σύμβασης. Ο τρόπος υπολο¬ 
γισμού των εν λόγω επιδομάτων του άρθρου 3 θα γίνεται 
σύμφωνα με την διαδικασία που ορίζει η παράγραφος 2 
του άρθρου 8 περί αδειών της Σ.Σ.Ε. πληρωμάτων. Το 
ημερομίσθιο για τον υπολογισμό της αδείας καθορίζεται 
στο 1/22 του μηνιαίου μισθού ενεργείας του άρθρου 2 πα- 
ραγρ. Ια της παρούσης. 

3. Η άδεια αυτή παρέχεται στον Πλοίαρχο εφ’ όσον το 
επιτρέπουν οι ανάγκες του πλοίου κατ’ αμοιβαία συνεν- 
νόησιν μετά του πλοιοκτήτου, δύναται δε να χορηγείται 
και κατά την παραμονή του πλοίου στο λιμάνι επί επταή¬ 
μερον, όπως και δι’ επισκευάς, ετησίαν επιθεώρησιν κ.λπ. 
Αι ημέραι κατάπλου και απόπλου δεν λογίζονται ως ημέ¬ 
ρες αδείας αλλά ως ημέρες εργασίας. 

Σε κάθε άλλη περίπτωση η χορηγού μένη άδεια δεν είναι 
δυνατόν να δοθεί δια χρονικόν διάστημα μικρότερον των 
επτά ημερών. 

Για κάθε άλλη περίπτωση που δεν καλύπτεται από τα 
προαναφερόμενα θα ισχύσουν τα προβλεπόμενα από τη 
Γενική Συλλογική Σύμβαση μεταξύ ΕΕΕΠ και ΠΝΟ. 

Άρθρο 13 

Έναρξη καταβολής μισθού 

1. Σε περίπτωση που ο Πλοίαρχος θα ταξιδεύσει για να 
συναντήσει το πλοίο για τη διακυβέρνηση του οποίου 
προσελήφθη, δικαιούται το μισθό ενεργείας της παρ. Ια 
του άρθρου 2 της παρούσης από της ημέρας αναχωρή- 
σεως για το ταξίδι αυτό. 

2. Τα υπό των άρθρων 3 και 4 της παρούσης προβλεπό¬ 
μενα επιδόματα παρέχονται από της ημέρας ναυτολογή- 
σεωςτου Πλοιάρχου. 

3. Η χορηγούμενη αύξηση προβλεπόμενη υπό της πα¬ 
ρούσης Συλλογικής Συμβάσεως και οι άλλες παροχές θα 
καταβληθούν αναδρομικώς στους ναυτολογηθέντες 
Πλοιάρχους από 1.1.2004. 

Άρθρον14 
Επίλυση Διαφορών 

Κάθε διαφορά που προκύπτει περί την εφαρμογή και 
ερμηνεία των όρων της παρούσης Συλλογικής Συμβάσε¬ 
ως επιλύεται διαιτητικώς σύμφωνα προς τα καθοριζόμε¬ 
να στο άρθρο 30 της Συλλογικής Συμβάσεως της υπο- 
γραφείσης μεταξύ της Ενώσεως Εφοπλιστών Επιβατη¬ 
γών Πλοίων και της Πανελλήνιας Ναυτικής Ομοσπονδίας. 

Άρθρον15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβα¬ 
ση προσλαμβάνονται εκ των τακτικών μελών της Πανελ¬ 
λήνιας Ένωσης Πλοιάρχων Ε.Ν. πάσηςτάξεως κατ’ από¬ 
λυτον εκλογήν του πλοιοκτήτου. 

Άρθρον16 

Τα δύο συμβαλλόμενα μέρη συμφωνούμε να επιτρέπε¬ 
ται η πρόσληψη σπουδαστών κυρίως της ναυτικής εκπαί¬ 
δευσης (ΑΕΝ, ΤΕΧΝ. ΛΥΚΕΙΑ, ΛΥΚΕΙΑ ΓΥΜΝΑΣΙΑ και αντί¬ 
στοιχες Ναυτικές Σχολές του εξωτερικού) ανεξάρτητα 
περιορισμού (υφισταμένης νομοθεσίας) ως προς τον 
αριθμό των σπουδαστών. 

Η πρόσληψη από τον πλοιοκτήτη θα γίνεται με την ειδι¬ 
κότητα του εκπαιδευόμενου και θα είναι υποχρεωμένος 
(ο πλοιοκτήτης) να καταβάλλει τα έξοδα μετάβασης και 
παλιννόστησης, την ενδιαίτηση γενικά καθώς και την ια¬ 
τροφαρμακευτική περίθαλψη του εκπαιδευόμενου κατά 
το διάστημα της υπηρεσίας του στο πλοίο μόνο. 

Ο μισθός του εκπαιδευόμενου θα συμφωνείται κατά 
ελευθέραν συμφωνίαν και δεν θα υπερβαίνει οπωσδήπο¬ 
τε το μισθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
1.1.2004 έως 31.12.2004 το ποσόν των πενήντα τεσσά¬ 


ρων ευρώ και εξήντα οκτώ λεπτών (54,68) όταν το πλοίο 
διέλθει τις Μεγάλες Λίμνες Καναδά, τη Διώρυγα του Σου¬ 
έζ και τη Διώρυγα του Παναμά (ΡΑΝΑΜΑ ΟΑΝΑΙ). 

Το εν λόγω επίδομα καταβάλλεται άπαξ και για την 
πρώτη και μόνο διέλευση ανεξαρτήτως των τυχόν επα- 
κολουθησομένων εντός τριάκοντα ημερών, άλλων διε¬ 
λεύσεων. 

Άρθρο 18 

Εισφορές υπέρ της Εστίας Ναυτικών 

1. Η μηνιαία εισφορά των πλοιοκτητών και των ναυτικών 
υπέρτης Εστίας Ναυτικών καθορίζονται από τις διατάξεις 
των εδαφίων α' και β' παρ.1 του άρθρου 7 του Ν.Δ. 92 
(ΦΕΚ169/1973) ως ετροποποιήθησαν με το άρθρο 22 του 
Νόμου 1085/1980. 

2. Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου μηνιαίου μισθού 
ενεργείας του άρθρου 2 παραγρ. Ια της παρούσης και 
δεν επεκτείνονται στα πάσης φύσεως επιδόματα, στην 
αποζημίωση λόγω καταγγελίας της συμβάσεως ναυτολο- 
γήσεως ναυαγίου, αδείας, ασθένειας ή εργατικών ατυχη¬ 
μάτων. 

Άρθρο 19 

Οικογενειακά Επιδόματα 

Οι πλοιοκτήτες περί ών η παρούσα συλλογική σύμβαση, 
καταβάλλουν ποσοστό 2% μη δυνάμενο να αυξηθεί πε¬ 
ραιτέρω, συμφώνως προς το άρθρο 25 του νόμου 
1085/1980, εισπρατόμενον υπό του ΝΑΤ, με σκοπό τη χο¬ 
ρήγηση οικογενειακών επιδομάτων στους Έλληνες ναυ¬ 
τικούς. Το ανωτέρω ποσοστό ομού μετά του εξ ενός επί 
τοις εκατόν (1%) ποσοστού συμμετοχής του ναυτικού 
υπολογίζεται επί των υποκειμένων εις εισφοράν υπέρ του 
ΝΑΤ αποδοχών των ναυτικών. 

Άρθρο 20 

Επικουρική Ασφάλιση 

Οι πλοιοκτήτες, περί ών η παρούσα συλλογική σύμβα¬ 
ση, καταβάλλουν ποσοστό εκ δύο επί τοις εκατό (2%) μη 
δυνάμενο ν’ αυξηθεί περαιτέρω, συμφώνως προς το άρ¬ 
θρο 28 του Νόμου 1220/81, εισπραττόμενον υπάτου ΝΑΤ, 
με σκοπό την παροχή στους Έλληνες ναυτικούς επικου¬ 
ρικής ασφάλισης. 

Το ανωτέρω ποσοστόν ομού μετά του εκ δύο επί τοις 
εκατό (2%) ποσοστού συμμετοχής του ναυτικού, υπολο¬ 
γίζεται επί των υποκειμένων εις εισφοράν υπέρ του ΝΑΤ 
αποδοχών των ναυτικών. 

Άρθρο 21 

Έναρξις - Λήξις ισχύος 

α. Η ημερομηνία ενάρξεως ισχύος της παρούσης συλ¬ 
λογικής συμβάσεως ορίζεται η 1η Ιανουάριου 2004 καιλή- 
ξεως η 31η Δεκεμβρίου 2004. 

β. Κατά το διάστημα της ισχύοςτηςΣ.Σ. δύναται νατρο- 
ποποιηθεί αυτή μόνο κατόπιν κοινής εγγράφου συμφω¬ 
νίας των συμβαλλομένων μερών. Πέραν των ανωτέρω, 
κατά τα λοιπά μη προβλεπόμενα υπό της παρούσης ισχύ¬ 
ει ότι και στη Γενική Συλλογική Σύμβαση εργασίας στα 
Επιβατηγά-Μεσογειακά Τουριστικά πλοία μεταξύ ΕΕΕΠ 
και ΠΝΟ. 

γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 
συμβαλλόμενα μέρη, το δε τρίτο θέλει κατατεθεί στο 

Υπουργείο Εμπορικής Ναυτιλίας προς κύρωση, υπογρά¬ 
φεται δε ως έπεται. 

Οι Συμβαλλόμενοι 


Για την Ένωση Εφοπλιστών 
Επιβατηγών Πλοίων 
0 Πρόεδρος 

ΠΕΡΙΚΛΗΣ ΠΑΝΑΓΟΠΟΥΛΟΣ 


Για την Πανελλήνια Ένωση 
Πλοιάρχων Ε.Ν. πόσης τάξεως 
0 Πρόεδρος 
ΕΥΑΓΓΕΛΟΣ ΚΟΥΖΙΛΟΣ 


0 Γεν. Γ ραμματέας 
ΜΑΡΚΟΣ ΦΟΡΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝ Ν ΗΣ 


ΔΙΟΡΘΩ ΣΕΙΣ ΣΦΑΛ ΜΑΤΩΝ 

Στην υπ’ αριθ. 25698 οικ. Φ. 108.3/10.6.2004 απόφαση 
του Υφυπουργού Δημόσιας Τάξης «Έγκριση υπερωρια- 
κής απασχόλησης για το πυροσβεστικό προσωπικό με 
σύμβαση εργασίας ιδιωτικού δικαίου ορισμένου, χρό¬ 
νου», η οποία δημοσιεύθηκε στο Φ.Ε.Κ. 930/Β721.6.2004, 
γίνεται η εξής διόρθωση: 

Στη σελίδα 11861, στην παρ. 6, τελευταία σειρά από το 
εσφαλμένο «οικονομικού έτους 2003» στο ορθό «οικονο¬ 
μικού έτους 2004». 

(Από το Υπ. Δημόσιας Τάξης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβιηεΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































